CELEX: 22006D0157
Language: el
Date: 2006-12-08 00:00:00
Title: Απόφαση της Μεικτής Επιτροπής του ΕΟΧ αριθ. 157/2006, της 8ης Δεκεμβρίου 2006 , για τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ

29.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/33
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 157/2006
   της 8ης Δεκεμβρίου 2006
   για τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XV της συμφωνίας τροποποιήθηκε με την απόφαση αριθ. 91/2006 της Μεικτής Επιτροπής του ΕΟΧ, της 7ης Ιουλίου 2006 (1).
            
         
               (2)
            
            
               Ο κανονισμός (ΕΚ) αριθ. 1628/2006 της Επιτροπής, της 24ης Οκτωβρίου 2006, για την εφαρμογή των άρθρων 87 και 88 της συνθήκης στις εθνικές επενδυτικές ενισχύσεις περιφερειακού χαρακτήρα (2) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 1η (απόφαση 2005/842/ΕΚ της Επιτροπής) του παραρτήματος XV της συμφωνίας, προστίθενται τα ακόλουθα:
   «Εθνικές επενδυτικές ενισχύσεις περιφερειακού χαρακτήρα
   
               1θ.
            
            
               
                  32006 R 1628: κανονισμός (ΕΚ) αριθ. 1628/2006 της Επιτροπής, της 24ης Οκτωβρίου 2006, για την εφαρμογή των άρθρων 87 και 88 της συνθήκης στις εθνικές επενδυτικές ενισχύσεις περιφερειακού χαρακτήρα (ΕΕ L 302 της 1.11.2006, σ. 29).
               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               
                           α)
                        
                        
                           Ο όρος “Επιτροπή” αντικαθίσταται από τους όρους “αρμόδια εποπτεύουσα αρχή όπως ορίζεται στο άρθρο 62 της συμφωνίας για τον ΕΟΧ”.
                        
                     
                           β)
                        
                        
                           Οι λέξεις “συμβιβάζονται με την κοινή αγορά” αντικαθίστανται από τις λέξεις “συμβιβάζονται με τη λειτουργία της συμφωνίας για τον ΕΟΧ”.
                        
                     
                           γ)
                        
                        
                           Οι λέξεις “δεν συμβιβάζονται με την κοινή αγορά” αντικαθίστανται από τις λέξεις “δεν συμβιβάζονται με τη λειτουργία της συμφωνίας για τον ΕΟΧ”.
                        
                     
                           δ)
                        
                        
                           Ο όρος “κράτος μέλος” αντικαθίσταται από τους όρους “κράτος μέλος της ΕΚ ή κράτος της ΕΖΕΣ”. Ο όρος “κράτη μέλη” αντικαθίσταται από τους όρους “κράτη μέλη της ΕΚ ή κράτη της ΕΖΕΣ”.
                        
                     
                           ε)
                        
                        
                           Οι λέξεις “άρθρων 87 και 88 της συνθήκης ΕΚ” αντικαθίστανται από τις λέξεις “άρθρων 61 και 62 της συμφωνίας για τον ΕΟΧ”.
                        
                     
                           στ)
                        
                        
                           Οι λέξεις “άρθρου 87 παράγραφος 1 της συνθήκης” αντικαθίστανται από τις λέξεις “άρθρου 61 παράγραφος 1 της συμφωνίας για τον ΕΟΧ”.
                        
                     
                           ζ)
                        
                        
                           Οι λέξεις “άρθρου 87 παράγραφος 3 της συνθήκης” αντικαθίστανται από τις λέξεις “άρθρου 61 παράγραφος 3 της συμφωνίας για τον ΕΟΧ”.
                        
                     
                           η)
                        
                        
                           Οι λέξεις “άρθρου 87 παράγραφος 3 στοιχείο γ) της συνθήκης” αντικαθίστανται από τις λέξεις “άρθρου 61 παράγραφος 3 στοιχείο γ) της συμφωνίας για τον ΕΟΧ”.
                        
                     
                           θ)
                        
                        
                           Οι λέξεις “άρθρου 88 παράγραφος 3 της συνθήκης” αντικαθίστανται από τις λέξεις “άρθρου 1 παράγραφος 3 του πρωτοκόλλου 3 της συμφωνίας για τη σύσταση εποπτεύουσας αρχής και δικαστηρίου”».
                        
                     
         Άρθρο 2
   Τα κείμενα του κανονισμού (ΕΚ) αριθ. 1628/2006 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Δεκεμβρίου 2006, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Δεκεμβρίου 2006.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 289 της 19.10.2006, σ. 31.
   
      (2)  ΕΕ L 302 της 1.11.2006, σ. 29.
   
      (3)  Δεν έχουν αναφερθεί συνταγματικές απαιτήσεις.